OpenLLM-France/wikimedia huggingface dataset:
# Alonso Jerónimo de Salas Barbadillo

Alonso Jerónimo de Salas Barbadillo (Madrid, 1581 $^{(Gregorià)}$ - Madrid, 1635) va ser un escriptor castellà del Segle d'Or.
Va néixer a Madrid el 29 de juliol de 1581. Va ser fill del llicenciat Diego de Salas Barbadillo, agent de negocis al virregnat de Nova Espanya i de la causa de la canonització d'Isidre el Llaurador, i de María de Porras. Va cursar estudis de Cànons a la Universitat d'Alcalà, que després va continuar a Valladolid a causa del trasllat de la cort a aquella ciutat. Es desconeix si va tenir una ocupació en acabar els estudis, alguns afirmen que va viure a Madrid dedicat a una vida bohèmia.
Va ser un autor prolífic i elogiat per la facilitat a l'hora d'escriure. Les seves obres van ser molt apreciades per la inventiva i l'ús de la llengua, i va influir en autors posteriors com Juan de Zabaleta o Francisco Santos. Va conrear la novel·la, la comèdia en prosa, entremesos, contes, teatre en vers, entre d'altres. Va escriure també alguns poemes, tot i que es consideren mediocres, essent-ne exemples Rimas castellanas o el panegíric Patrona de Madrid restituida.
Al final de la seva vida pràcticament no va publicar res, i va sobreviure gràcies al sou com uixer de saleta, al servei de la reina, i residint amb la seva germana. Va morir a la seva vila natal el 10 de juliol de 1635. Malgrat la pobresa en la que es trobava, sempre va ser molt reconegut entre els seus contemporanis.

## Referències

* ↑ Cotareli y Mori, 1907, p. XVII.
* 1 2 Álvarez y Baena, José Antonio. Hijos de Madrid, ilustres en santidad, dignidades, armas, ciencias y artes (en castellà). vol. 1. Madrid: Oficina de D. Benito Cano, 1789, p. 42-44.
* ↑ Cotareli y Mori, 1907, p. XVIII-XIX.
* ↑ García Santo-Tomás, 2008, p. 58.
* 1 2 García Santo-Tomás, 2008, p. 21-22.
* ↑ Rey Hazas, Antonio. «Alonso Jerónimo de Salas Barbadillo» (en castellà). Diccionario biográfico electrónico. Real Academia de la Historia. [Consulta: 16 setembre 2023].

## Bibliografia

* Cotarelo y Mori, Emilio (ed.). Obras de Alonso Jerónimo de Salas Barbadillo (en castellà). vol. 1. Madrid: Tipografía de la "Revista de Archivos", 1907.
* García Santo-Tomás, Enrique. Modernidad bajo sospecha. Salas Barbadillo y la cultura material del siglo XVII (en castellà). Madrid: CSIC, 2008.
# Bye Bye Tiberias

Bye Bye Tiberiades (en àrab: باي باي طبريا, romanitzat: Bāy Bāy Ṭabariyya) és una pel·lícula documental de 2023 dirigida per Lina Soualem, que va escriure el guió amb Nadine Naous, en col·laboració amb Gladys Joujou. Segueix Hiam Abbass, que abandona el seu poble palestí de Deir Hanna a la Baixa Galilea, per perseguir el somni de convertir-se en actriu, cosa que implica enrere la seva mare, àvia i germanes. Abbass torna al seu poble, amb la seva filla, la Soulaem, per explorar com està la seva mare i la influència familiar. El film és una coproducció entre empreses de Palestina, Bèlgica, França i Qatar. S'ha subtitulat al català per a DocsBarcelona.
Es va estrenar a la secció Giornate degli Autori del 80è Festival Internacional de Cinema de Venècia el 3 de setembre de 2023 i va arribar als cinemes de França el 21 de febrer de 2024.
L'octubre de 2020, es va anunciar que Lina Soualem dirigiria un documental sobre la seva mare, Hiam Abbass, i la pel·lícula rebria fons d'Arte, l'Institut de Cinema de Doha i el Fons Àrab per a les Arts i la Cultura.
La pel·lícula va ser seleccionada com a candidata palestina per al millor llargmetratge internacional per als 96ns premis Oscar, però no va entrar a la llista definitiva. També va ser nominada al millor documental als 39ns Premis Independent Spirit.
Al Festival de Cinema Documental DOXA de 2024, va guanyar el premi internacional de llargmetratge documental.

## Referències

* ↑ Wissot, Lauren. «"Forgetfulness is Fought with Words": Lina Soualem on Her TIFF-Premiering Doc, Bye Bye Tiberias | Filmmaker Magazine», 11-09-2023.
* ↑ Saito, Stephen. «Interview: Hiam Abbass & Lina Soualem on "Bye Bye Tiberias"». The Moveable Fest, 15-09-2023.
* ↑ «Bye bye Tiberias». DocsBarcelona. [Consulta: 18 gener 2025].
* ↑ Goodfellow, Melanie. «Venice's Giornate Degli Autori Unveils 20th Edition Line-Up; Featuring Surprise Short From Céline Sciamma & Jean-Marc Vallée Tribute». Deadline Hollywood, 27-07-2023. [Consulta: 12 agost 2023].
* ↑ Aftab, Kaleem. «It's a Family Affair as Lina Soualem Presents Docs About Hiam Abbas and Zinedine Soualem at El Gouna». Variety, 23-10-2020. [Consulta: 12 agost 2023].
* ↑ Akerman, Iain. «Family affairs: Lina Soualem's success story». Arab News, 13-11-2020. [Consulta: 12 agost 2023].
* ↑ «Bye Bye Tiberias». Doha Film Institute. [Consulta: 12 agost 2023].
* ↑ «Bye Bye Tiberias». Arab Fund for Arts and Culture. [Consulta: 12 agost 2023].
* ↑ Goodfellow, Melanie. «Palestinian Oscar Entry ‘Bye Bye Tiberias' Secures U.S. Distribution With Women Make Movies» (en anglès americà). Deadline, 08-12-2023. [Consulta: 8 gener 2024].
* ↑ «2024 Film Independent Spirit Award Nominees Led by American Fiction, May December and Past Lives | Festivals & Awards | Roger Ebert» (en anglès). www.rogerebert.com/. [Consulta: 8 gener 2024].
* ↑ Janet Smith, "Red Fever, Bye Bye Tiberias, and La Laguna del Soldado amid award winners at DOXA Documentary Film Festival".

## Enllaços externs

* Tràiler subtitulat al català
# 1019
## Esdeveniments
### Països Catalans

* Menció de l'església d'Anglès (la Selva)

### Resta del món

* Els Banu Man assoleixen el poder del Iemen

## Necrològiques

* 6 d'octubre - Frederic de Luxemburg, noble germànic.
* Sviatopolk I de Kíev, Gran Príncep de la Rus de Kíev.
# 597
## Esdeveniments

* Nèustria: Per la mort de la seva mare regent, el jove Clotari II, de 13 anys, assumeix el regnat en solitari.
* Canterbury (Anglaterra): El monjo benedictí Agustí arriba a l'illa, enviat pel papa Gregori I, amb la missió de convertir els saxons al cristianisme, en la que tindrà un gran èxit.
* 17 de maig - Toledo (Regne de Toledo): Se celebra sínode episcopal peninsular a la ciutat.
* 17 de novembre - Arle (Provença): De retorn de la seva missió, Agustí és consagrat Arquebisbe de Canterbury.
* Ravenna (Itàlia): Cal·línic assumeix l'exarcat, després de la mort de Romà.

## Necrològiques

* 9 de juny, Iona, Escòcia: Sant Columba, abat predicador entre els pictes.
* Zhejiang, Xina: Zhiyi, monjo budista fundador de la secta Tiantai.

## Referències

* ↑ «Clotari II | enciclopedia.cat». [Consulta: 25 setembre 2022].
* ↑ «King's School - A Brief History», 28-09-2011. Arxivat de l'original el 2011-09-28. [Consulta: 25 setembre 2022].
* ↑ Tejada. Coleccion de cánones y de todos los concilios de la Iglesia de Espana y de America. (en latin y castellano): con notas é illustraciones (en castellà). imprenta de D. Pedro Montero, 1855.
* ↑ «Columba | enciclopedia.cat». [Consulta: 25 setembre 2022].
* ↑ «Zhiyi | Chinese Buddhist monk | Britannica» (en anglès). [Consulta: 25 setembre 2022].
# Aly Muritiba

Aly Muritiba (Mairi, 20 de febrer de 1979) és un cineasta brasiler, guanyador del premi Global Filmmaking del Festival de Sundance de 2013 com a director de llargmetratge "O Homem que Matou a Minha Amada Morta" i del seu curtmetratge A Fábrica, a ser semifinalista dels Premis Oscar de 2013 en la categoria de millor curt d'acció en directe, quedant fora de la llista definitiva dels cinc nominats a guanyar l'estatueta.

## Biografia i carrera

El cineasta va néixer a l'interior de Bahia i el 1998 es va traslladar a São Paulo per estudiar Història a la USP. Poc després, es va traslladar a Curitiba amb la intenció d'estudiar Comunicació i Cultura a la UTFPR i Cinema i TV a la Facultat d'Arts del Paraná.
En la seva filmografia hom pot destacar: "Circular", "A Fábrica", "O Homem que Matou a Minha Amada Morta", "Com as Próprias Mãos", "Revolta" i "Poemas Inúteis", entre d'altres.
El 2013, la seva pel·lícula "O Pátio" va ser l'únic representant llatinoamericà en la Setmana de la Crítica del 66è Festival Internacional de Cinema de Canes.
El 2015 va estrenar Para Minha Amada Morta, que va guanyar set premis al Festival de Brasília i als de Mont-real (Canadà) i San Sebastià. La pel·lícula es va estrenar als cinemes del Brasil el 31 d'abril de 2016.
L'octubre de 2021, Deserto Particular fou pre-seleccionada per representar Brasil als Premis Oscar de 2022.

## Referències

* ↑ Diretor natural de Mairi tem projeto premiado no Festival de Sundance Portal Aconteceu na Bahia
* ↑ Diretor brasileiro premiado em Sundance já foi bilheteiro e agente penitenciário Jornal Folha de S.Paulo
* ↑ Aly Muritiba e o curta “A fábrica”: na mira do Oscar Portal G1 - Globo
* ↑ Aly Muritiba, natural de Mairi, participou de programa de TV e falou sobre A Fábrica Arxivat 2014-10-09 a Wayback Machine. Portal Bacia do Jacuipe
* ↑ Aly Muritiba, natural de Mairi, fala sobre seleção na Semana da Crítica em Cannes Arxivat 2014-10-09 a Wayback Machine. Avaliando a qualidade da notícia
* ↑ Curta brasileiro vai a Cannes na raça Revesta Veja - Abril
* ↑ «Premiado, Aly Muritiba quer agora ganhar o público com “Para Minha Amada Morta”». Gazeta do Povo.
* ↑ «Deserto Particular é Escolhido para Representar o Brasil no Oscar 2022». Portal Exibidor.
# 615
## Esdeveniments

* 10 d'octubre, Roma: Deodat I succeeix Bonifaci IV com a papa.
* Regne de Toledo: El rei Sisebut arrabassa als romans d'Orient les places de Màlaga, Ceuta i Tànger.
* Ravenna, Exarcat de Ravenna: Per la mort de Joan I Lemigi, Eleuteri és nomenat exarca.
* Província romana d'Egipte: Els perses sassànides segueixen la seva expansió i conquereixen la regió als romans d'Orient.
* La Meca, Aràbia: Comença la persecució contra els seguidors de Mahoma, dirigida per Abu-Jahl.
* Toledo, Regne de Toledo: Eladi és investit bisbe de la ciutat.
* Split, Dalmàcia: La ciutat es crea per la reconversió forçosa, per encabir els refugiats de la veïna Salona, del que havia estat el Palau de Dioclecià.
* Dubrovnik, Dalmàcia: La ciutat és fundada per la fusió de dues poblacions, una d'origen romà i una d'eslava.

## Naixements

* Austràsia: Leodegari, bisbe d'Autun. (m. 678)

## Necrològiques

* 8 de maig, Roma, Exarcat de Ravenna: Bonifaci IV, papa.
* 23 de novembre, Bobbio, Exarcat de Ravenna: Columbà, monjo fundador.
* Ravenna, Exarcat de Ravenna: Joan I Lemigi, exarca de la regió en una revolta.
# Mar Iglesias García

Mar Iglesias García (Dénia, 1967) és una periodista i professora universitària valenciana, presidenta de la Corporació Valenciana de Mitjans de Comunicació entre 2021 i 2023.
Llicenciada en periodisme per la Universitat Complutense de Madrid i doctora per la Universitat d'Alacant, Iglesias està especialitzada en aplicacions educatives de la tecnologia de la informació. Com a periodista ha treballat a Ràdio 9 i fou directora d'AlacantExpress, el primer periòdic digital de la ciutat d'Alacant. També ha estat directora de la ràdio de la Universitat d'Alacant on és professora des de l'any 2000. En l'actualitat dirigeix el ciberperiòdic de l'alumnat de Publicitat i Relacions Públiques de la Universitat d'Alacant, Comunic@ndoUA.com .
L'any 2016 accedeix al Consell Rector de la Corporació Valenciana de Mitjans de Comunicació, ens de nova creació que reprendrà el servei de ràdio i televisió al País Valencià després de l'apagada de l'extinta RTVV. Iglesias va exercir de vicepresidenta del Consell Rector fins que assumeix la presidència interina el gener de 2021 amb la dimissió de l'anterior president Enrique Soriano. Durant aquesta etapa també és nomenada presidenta de la Federació d'Organismes o Entitats de Ràdio i Televisió Autonòmics (FORTA).

## Referències

* ↑ «IGLESIAS GARCÍA, MAR». [Consulta: 6 febrer 2025].
* ↑ «Enrique Soriano deixa la presidència del Consell Rector» (en va-es), 08-01-2021. [Consulta: 6 febrer 2025].
* ↑ Dircomfidencial, Redacción. «Mar Iglesias, nueva presidenta de FORTA» (en castellà), 09-07-2021. [Consulta: 6 febrer 2025].
# 770
## Naixements

* Herat: Abu-Ubayd al-Qàssim ibn Sal·lam, gramàtic àrab fill d'un mawla (convers) romà d'Orient.
* Miquel el Tartamut, emperador romà d'Orient.

## Necrològiques

* 28 d'agost: Koken Tenno, 46a i 48a Emperadriu del Japó.
* Du Fu, poeta xinès durant l'època de la dinastia Tang.
* Sahak I Bagratuní, patrici i generalíssim armeni.
* Abe-no-Nakamako, erudit, buròcrata i poeta japonès que va viure en l'era Nara.
# L'Olmet

L'Olmet (en italià Olmedo, i en sard, S'Ulumedu) és un municipi italià que pertany a la província de Sàsser. L'any 2007 tenia 3.598 habitants. Es troba a la regió de Nurra. Limita amb els municipis de l'Alguer, Sàsser i Uri.
El nom de la ciutat s'atribueix a la intersecció dels termes Ulimu (olm) i Ulmetum (bosc d’oms), derivats respectivament del nuràgic i del llatí, en virtut de la presència notable, abans del desenvolupament urbà, d'oms, alguns exemples dels quals encara es poden admirar avui. Ulumetu, un petit poble, però principal ciutat de curatoria, que forma part del Jutjat de Torres. Així doncs, el Condaghe di Silki, un registre religiós del segle xiii, ens retorna els antics vestigis de l'Olmet, testimoniant, des de temps remots, l'existència i el paper que va assumir com a important centre administratiu en l'estructura institucional de l'època. En aquest període, les poques fonts bibliogràfiques esbossen un país caracteritzat per la lluita per la seva possessió. Durant el segle XIV, el poble va estar, de fet, implicat i disputat en la cruenta guerra que els Dòria, units per un fort vincle parental amb la família Torres, van lluitar, a partir del 1325, primer amb la Corona d’Aragó i, posteriorment, amb el Jutjat d'Arborea, que el va conquerir definitivament el 1336. Posteriorment dominat pels catalanoaragonesos, aviat es va convertir en un feu, passant de mà en mà a diversos senyors locals. La reconstrucció va ser gairebé immediata gràcies a l’aleshores senyor de la vil·la, Jaume Mercer.

## Administració

Llista d'alcaldes :
| Període | Identitat | Partit |
| 2006- | Luigi Ruiu | Llista cívica |

## Agermanaments

* Olmedo
* Limena (Vèneto)
# Colin Renfrew

Colin Renfrew (Stockton-on-Tees, 25 de juliol de 1937 - Cambridge, 24 de novembre de 2024) fou un arqueòleg anglès.

## Biografia

Es va graduar en arqueologia i antropologia l'any 1962 a Cambridge. Entre 1968 i 1970 va dirigir excavacions a Sitagroi i el 1972 a Milos.
El 1973 Renfrew va publicar Before Civilisation, the Radiocarbon Revolution and Prehistoric Europe (Abans de la civilització: La revolució del carboni-14 i l'Europa prehistòrica). El 1990 publicà Archaeology and Language: The Puzzle of Indo-European Origins (Arqueologia i llenguatge: el trencaclosques dels orígens protoindoeuropeus.
Renfrew és l'autor de la «hipòtesi d'Anatòlia» segons la qual els indoeuropeus es van estendre pacíficament per tot Europa arran de la revolució agrícola neolítica.

## Obres

* Renfrew, A.C. The Emergence of Civilisation: The Cyclades and the Aegean in The Third Millennium BC London, 1972
* Renfrew, A.C. Before Civilisation, the Radiocarbon Revolution and Prehistoric Europe London: Pimlico, 1973. ISBN 0-7126-6593-5
* Renfrew, A.C. i Wagstaff, Malcolm (editors) An Island Polity, the Archaeology of Exploitation in Melos Cambridge: Cambridge University Press, 1982
* Renfrew, A.C., (editor) The Archaeology of Cult, the Sanctuary at Phylakopi London: British School at Athens and Thames & Hudson, 1985
* Renfrew, A.C. Archaeology and Language: The Puzzle of Indo-European Origins London: Pimlico, 1987. ISBN 0-7126-6612-5
* Renfrew, A.C. i Bahn, P. Archaeology: Theories, Methods and Practice London: Thames and Hudson, 1991. ISBN 0-500-28147-5 (quarta edició, 2004)
* Renfrew, A.C. Loot, Legitimacy and Ownership: The Ethical Crisis in Archaeology London: Duckworth, 2000. ISBN 0-7156-3034-2
* Renfrew, A.C. Figuring It Out: The Parallel Visions of Artists and Archaeologists London: Thames and Hudson, 2003. ISBN 0-500-05114-3
* Ernestine S. Elster i Colin Renfrew (eds) Prehistoric Sitagroi: excavations in northeast Greece, 1968-1970. Vol. 2, The final report Los Angeles, CA: Cotsen Institute of Archaeology, University of California, Los Angeles, 2003. Col. Monumenta archaeologica 20
* Colin Renfrew, Marija Gimbutas i Ernestine S. Elster (eds.) Excavations at Sitagroi, a prehistoric village in northeast Greece. Vol. 1 Los Angeles: Institute of Archaeology, University of California, 1986

## Referències

* ↑ «Colin Renfrew, renowned scholar of Cycladic civilization dies | eKathimerini.com» (en english), 25-11-2024. [Consulta: 28 novembre 2024].

## Enllaços externs

* Plana web personal
* Departament d'Arqueologia, Universitat de Cambridge
* Institut McDonald de Recerca Arqueològica
# Amplificador d'energia

Un amplificador és tot dispositiu que, mitjançant la utilització d'energia, magnifica l'amplitud d'un fenomen. Encara que el terme s'aplica principalment a l'àmbit dels amplificadors electrònics, també existeixen altres tipus d'amplificadors, com els mecànics, pneumàtics, i hidràulics, com els gats mecànics i els boosters usats en els frens de potència dels automòbils. Amplificar és engrandir la intensitat d'alguna cosa, en general, so. També podria ser llum o magnetisme, etc. En termes particulars, un amplificador és un aparell al qual se li connecta un dispositiu de so i augmenta la magnitud del volum. En música, s'usen de manera obligada en les guitarres elèctriques i en els baixos, car aquestes no tenen caixa de ressonància, el senyal s'obté perquè les cordes, metàl·liques i ferroses, vibren sobre una càpsula electromagnètica, i aquest senyal no és audible, però amplificada per un amplificador (valgui la redundància) sona amb el seu so característics. Mitjançant la seva interfície se li pot agregar diferents efectes, com tremolor, distorsions o reverb entre d'altres. Les ràdios i els televisors tenen un amplificador incorporat, que es maneja amb la perilla o telecomando del volum i permet que variï la intensitat sonora.

## Tipus d'amplificadors

* Electrònica II-I35:
** Amplificador electrònic d'un sol pol.
** Amplificador operacional.
** Amplificador amb realimentació.
** Amplificador diferencial.
** Amplificador de transconductància variable.
** Amplificador realimentat en corrent.
** Amplificador d'aïllament.
** Amplificador d'instrumentació.
** Amplificador de potència.
* Física:
** Amplificador d'energia.
** Amplificador òptic.
** Amplificador de televisió

## Referències

* ↑ Crecraft, David; Gorham, David. Electronics, 2nd Ed.. CRC Press, 2003, p. 168. ISBN 978-0748770366.
* ↑ Agarwal, Anant; Lang, Jeffrey. Foundations of Analog and Digital Electronic Circuits. Morgan Kaufmann, 2005, p. 331. ISBN 978-0080506814.
* ↑ Glisson, Tildon H.. Introduction to Circuit Analysis and Design. Springer Science and Business Media, 2011. ISBN 978-9048194438.

## Enllaços externs

* AES guide to amplifier classes
* Design and analysis of a basic class D amplifier Arxivat 2010-05-22 a Wayback Machine.
* Conversion: distortion factor to distortion attenuation and THD
# Al-Tilal SC Aden

L'Al-Tilal Sports Club (en àrab نادي التلال) és un club iemenita de futbol de la ciutat d'Aden.
El club va ser fundat el 1905 amb el nom Al-Ittihad al-Mohammadi, i és el club més antic del país. Posteriorment a 1972 se li uniren els clubs Al-Husseini, Jojoom al-Layl, Al-Mawaledah i Bambot. Ha guanyat la lliga nacional dos cops, els anys 1991 i 2005. També ha estat diversos cops campió de copa. Els seus colors són el vermell i el blanc.

## Palmarès

* Lliga iemenita de futbol:
       1991, 2005
* Copa President (Iemen):
       2007, 2010
* Copa Naseem (Iemen):
       2000, 2003
* Copa Unitat (Iemen):
       1999
* Copa Ali Muhsin al-Murisi:
       2003

## Referències

* ↑ Asian Football Federation – AFC Cup 2011 – AL TILAL (YEM) – Squad List
* ↑ Yemen - List of Foundation Dates a RSSSF
* ↑ Campions del Iemen RSSSF
* ↑ Yemen 1991 a RSSSF
* ↑ Yemen - List of Cup Winners a RSSSF
* ↑ Fotografies de clubs del Iemen crankshaw-sports-stats.com
# L'ofici d'aprendre

L'ofici d'aprendre (originalment en francès, Compagnons) és una comèdia dramàtica francesa dirigida per François Favrat, estrenada el 2021. El 28 d'octubre de 2022 es va estrenar la versió doblada al català.

## Sinopsi

La Naëlle té 19 anys i un passat complicat. Durant un taller d’integració, coneix l'Hélène, la seva instructora, que li aconsegueix una feina en un gremi d'artesans. Malgrat les seves errades, hi troba el seu camí i, de mica en mica, s'adonarà que els valors dels companys no són només paraules buides.

## Repartiment

* Najaa Bensaid: Naëlle
* Agnès Jaoui: Hélène
* Pio Marmaï: Paul
* Soriba Dabo: Adama
* Tom Koko Bikusa: Likamba
* Youssouf Wague: Coca-man
* Mouad Habrani: Djibril
* Kevin Boudeau: Martin
* Sam Louwyck: Jorgen Ampe
* Geneviève Mnich: Elise Germain
* Louis Cristiani: Luis

## Referències

* ↑ «Compagnons - Allociné» (en francès). [Consulta: 24 febrer 2022].
* 1 2 L'ofici d'aprendre a la Base de dades de cinema en català
* ↑ «L'ofici d'aprendre». ésAdir. [Consulta: 23 setembre 2022].

## Enllaços externs

* L'ofici d'aprendre a Goita què fan, ara!
# Cosmas de Praga

Cosmas de Praga (c. 1045 - 1125) fou un autor del segle xii famós per haver compilat la Chronica Boemorum, on explica en llatí la història de Bohèmia des de la creació del món fins als seus temps dividida en tres volums.
De família rica, pogué viatjar per tot Europa estudiant i recollint tradicions de diversos pobles. Aquesta passió per la història seria la que el portaria a redactar la seva crònica, que és la principal font d'informació sobre la seva vida. Feu carrera eclesiàstica i s'ajuntà amb un grup de clergues que pretenien defensar la cultura local enfront de la creixent influència dels religiosos germànics. Aquest interès nacionalista també es plasmaria en els seus escrits. No esdevingué mai monjo regular, fet que li permeté contraure matrimoni i tenir un fill, a qui llegaria l'herència familiar, inclosos els drets de canonge.
# Al-Hilal

«Al-Hilal» té aquests significats:
Al-Hilal (en àrab: الهلال) significa en català Creixent. És el nom que utilitzen molts clubs de futbol del món de parla àrab. Són destacables:
* Al-Hilal Omdurman al Sudan
* Al-Hilal Port Sudan al Sudan
* Al-Hilal Bengasi a Líbia
* Al-Hilal Al-Riyad a l'Aràbia Saudita
* Al-Hilal Al Hudaydah al Iemen
# 867
## Esdeveniments

* 24 de setembre, Constantinoble: Basili el Macedoni fa matar l'emperador Miquel III i es proclama el seu successor.
* 13 de desembre, Roma: Aprofitant la cerimònia de coronació del papa Adrià II, els homes de Lambert I de Spoleto saquegen la ciutat.
* 14 de desembre, Roma: Adrià II és nomenat papa, com a successor de Nicolau I.
* Constantinoble: Basili el Macedoni deposa Foci com a patriarca de Constantinoble i restaura Ignasi I.
* Regne d'Astúries: El rei Alfons III ha de dominar primer una sublevació de vascons i després una altra a Galícia.
* Matera, Emirat de Bari: Les forces de Lluís II d'Itàlia assetgen la ciutat i, contrariats per la resistència que hi troben, l'arrasen.
* Oria, Emirat de Bari: Les tropes de Lluís II d'Itàlia assetgen la ciutat que finalment és ocupada.
* Comtat d'Aragó, Imperi Carolingi: Asnar II Galí succeeix el seu pare Galí I Asnar com a comte.
* Regne d'Aquitània: Lluís II és nomenat rei.

## Naixements

* Imperi Carolingi: Carloman II, rei de la França Occidental. (m. 884)

## Necrològiques

* 24 de setembre, Constantinoble: Miquel III, emperador. Executat per ordre de Basili el Macedoni.
* 13 de novembre, Roma: Sant Nicolau, papa.
* Comtat d'Aragó, Imperi Carolingi: Galí I Asnar, comte d'Urgell, Cerdanya, Pallars, Ribagorça i, darrerament, d'Aragó.